CELEX: 32005D0499
Language: hu
Date: 2005-07-12 00:00:00
Title: 2005/499/EK: A Bizottság határozata (2005. július 12.) a Bahama-szigetekről származó halászati termékek behozatalára vonatkozó különös feltételek megállapításáról (az értesítés a C(2005) 2518. számú dokumentummal történt)   (EGT vonatkozású szöveg)

14.7.2005   
            
            
               HU
            
            
               Az Európai Unió Hivatalos Lapja
            
            
               L 183/99
            
         
      A BIZOTTSÁG HATÁROZATA
   
   (2005. július 12.)
   a Bahama-szigetekről származó halászati termékek behozatalára vonatkozó különös feltételek megállapításáról
   (az értesítés a C(2005) 2518. számú dokumentummal történt)
   (EGT vonatkozású szöveg)
   (2005/499/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
   mivel:
   
               (1)
            
            
               A Bizottság nevében vizsgálatot hajtottak végre a Bahama-szigeteken a halászati termékek előállítása, raktározása és a Közösségbe történő feladása körülményeinek ellenőrzése céljából.
            
         
               (2)
            
            
               A bahamai jogszabályokban a halászati termékek egészségügyi ellenőrzésére és megfigyelésére előírt követelmények egyenértékűnek tekinthetők a 91/493/EGK irányelvben meghatározott követelményekkel.
            
         
               (3)
            
            
               Különösen a „Halászati Minisztérium (Department of Fisheries, HM)” képes a hatályos szabályok végrehajtásának hatékony ellenőrzésére.
            
         
               (4)
            
            
               A HM hivatalos biztosítékokat nyújtott a 91/493/EGK irányelv mellékletének V. fejezetében a halászati termékek egészségügyi ellenőrzésére és megfigyelésére előírt szabályok betartására, valamint az említett irányelvben meghatározottakkal egyenértékű higiéniai követelmények teljesítésére.
            
         
               (5)
            
            
               A 91/493/EGK irányelvnek megfelelően célszerű részletes rendelkezéseket megállapítani a Bahama-szigetekről a Közösségbe behozott halászati termékekre vonatkozóan.
            
         
               (6)
            
            
               Szintén célszerű összeállítani az engedélyezett létesítmények, feldolgozóhajók és hűtőházak jegyzékét, valamint a 91/493/EGK irányelv 3. cikke (1) bekezdése a) pontjának i. alpontja szerinti egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i 92/48/EGK tanácsi irányelv (2) követelményeinek megfelelően felszerelt fagyasztóhajók jegyzékét. Ezeket a jegyzékeket a HM-től a Bizottsághoz eljuttatott közlemény alapján kell összeállítani.
            
         
               (7)
            
            
               A szükséges átmeneti időszak biztosítása érdekében célszerű, hogy ez a határozat az Európai Unió Hivatalos Lapjában történő kihirdetésétől számított 45 nap elteltével legyen alkalmazandó.
            
         
               (8)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Grenadában a „Halászati Minisztérium (Department of Fisheries, HM)” a halászati termékeknek a 91/493/EGK irányelvben foglalt követelményekkel szembeni megfelelése ellenőrzésére és igazolására kijelölt illetékes hatóság.
   2. cikk
   A Bahama-szigetekről a Közösségbe behozott halászati termékeknek meg kell felelniük a 3., a 4. és az 5. cikkben megállapított követelményeknek.
   3. cikk
   (1)   Minden egyes szállítmányhoz mellékelni kell egy, az I. mellékletben található mintának megfelelő, egyetlen lapból álló, számozott, megfelelően kitöltött, aláírt és keltezett, eredeti egészségügyi bizonyítványt.
   (2)   Az egészségügyi bizonyítványt azon tagállam legalább egy hivatalos nyelvén kell kiállítani, ahol az ellenőrzéseket végzik.
   (3)   Az egészségügyi bizonyítványon fel kell tüntetni a HM képviselőjének nevét, beosztását és aláírását, valamint a HM hivatalos pecsétjét, amelynek a bejegyzésektől eltérő színűnek kell lennie.
   4. cikk
   A halászati termékeknek a II. mellékletben felsorolt engedélyezett létesítményekből, hűtőházakból vagy feldolgozóhajókról, illetve nyilvántartásba vett fagyasztóhajókról kell származniuk.
   5. cikk
   Minden csomagon kitörölhetetlen módon fel kell tüntetni a „THE BAHAMAS” szót, valamint a származás szerinti létesítmény, hűtőház, feldolgozóhajó vagy fagyasztóhajó engedélyezési/nyilvántartási számát, kivéve a tartósított élelmiszerek gyártására szánt ömlesztett, fagyasztott halászati termékek esetében.
   6. cikk
   Ezt a határozatot 2005. augusztus 28-tól kell alkalmazni.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2005. július 12-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 1991.9.24., 15. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 187., 1992.7.7., 41. o.
   
      I. MELLÉKLET
      EGÉSZSÉGÜGYI BIZONYÍTVÁNY
      a Bahama-szigetekről származó és az Európai Közösségbe történő kivitelre szánt halászati termékekhez a kéthéjú kagylók, a tüskésbőrűek, a zsákállatok és a tengeri haslábúak bármely formája kivételével
      
         
      
         
   
   
      II. MELLÉKLET
      A LÉTESÍTMÉNYEK ÉS A HAJÓK JEGYZÉKE
      
                  Engedélyezési szám
               
               
                  Név
               
               
                  Város/Régió
               
               
                  Az engedély lejárta
               
               
                  Kategória
               
            
                  01
               
               
                  Tropic Seafood Ltd
               
               
                  New Providence
               
               
                   
               
               
                  PP
               
            
                  04
               
               
                  Marsh Harbour Exporters & Importers Ltd
               
               
                  Abaco
               
               
                   
               
               
                  PP
               
            
                  08
               
               
                  Ronald's Seafood Ltd
               
               
                  Eleuthera
               
               
                   
               
               
                  PP
               
            
                  16
               
               
                  Performance Fisheries Ltd
               
               
                  Long Island
               
               
                   
               
               
                  PP
               
            
                  22
               
               
                  Paradise Fisheries Ltd
               
               
                  New Providence
               
               
                   
               
               
                  PP
               
            
                  29
               
               
                  Seafarmer (David Kreiser)
               
               
                  New Providence
               
               
                   
               
               
                  FV
               
            
                  64
               
               
                  Heritage Seafood Ltd
               
               
                  New Providence
               
               
                   
               
               
                  PP
               
            
                  68
               
               
                  Hurricane Shawn (Hurricane Seafoods)
               
               
                  New Providence
               
               
                   
               
               
                  FV
               
            
                  69
               
               
                  Typhoon Kyle (Hurricane Seafoods)
               
               
                  New Providence
               
               
                   
               
               
                  FV
               
            
                  70
               
               
                  Painful Pleasure (Hurricane Seafoods)
               
               
                  New Providence
               
               
                   
               
               
                  FV
               
            
                  71
               
               
                  Turn Me Loose (Hurricane Seafoods)
               
               
                  New Providence
               
               
                   
               
               
                  FV
               
            
                  90
               
               
                  G & L Seafoods
               
               
                  Grand Bahama
               
               
                   
               
               
                  PP
               
            
                  
                     A Kategória rovat jelmagyarázata:
                  
                  
                              FV
                           
                           
                              Feldolgozóhajó
                           
                        
                              PP
                           
                           
                              Feldolgozóüzem.